CELEX: 32017R0705
Language: et
Date: 2017-04-19 00:00:00
Title: Komisjoni rakendusmäärus (EL) 2017/705, 19. aprill 2017, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa

20.4.2017   
            
            
               ET
            
            
               Euroopa Liidu Teataja
            
            
               L 104/6
            
         KOMISJONI RAKENDUSMÄÄRUS (EL) 2017/705,
   19. aprill 2017,
   millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkte b ja e,
   ning arvestades järgmist:
   
               (1)
            
            
               Määrusega (EMÜ) nr 2658/87 kehtestati kaupade nomenklatuur (edaspidi „kombineeritud nomenklatuur“ või „CN“), mis on esitatud kõnealuse määruse I lisas.
            
         
               (2)
            
            
               CN-koodi 1905 90 60 praegune sõnastus on „magusainelisanditega“, mis tekitab kahtluse kõnealuse CN-koodi kohaldamisala osas ning ei ole piisavalt täpne, et võimaldada klassifitseerimist laboratoorse analüüsi põhjal. Sõna „lisanditega“ tuleks välja jätta, sest ei ole võimalik tuvastada, kas tegemist on loodusliku suhkrusisaldusega, mille korral tuleb toode klassifitseerida CN-koodi 1905 90 90 alla, või on suhkrut lisatud, mille korral tuleb toode klassifitseerida CN-koodi 1905 90 60 alla. Sõna „magusaine“ on liiga umbmäärane, kuna see hõlmab kõiki magusa maitsega looduslikke ja kunstlikke aineid ilma tootes sisalduva magusaine sisalduse piirmäärale osutamata. Selle tagajärjeks võib olla, et kohaldatakse erinevaid minimaalseid piirmäärasid või et toote magusainesisalduse tõendamine ei ole objektiivne.
            
         
               (3)
            
            
               Kehtivaid CN-koode 1905 90 60 ja 1905 90 90 analüüsiti statistiliselt, et hinnata nende mõlema puhul tollimaksu summat, mis kogutakse vähem kui 5 massiprotsenti sahharoosi, invertsuhkrut või isoglükoosi sisaldavate toodete impordilt. Statistilisest analüüsist nähtus, et paljudel importimise juhtudel oleks „magusaine“ kriteeriumi silmas pidades tulnud CN-koodi 1905 90 60 alla klassifitseeritud tooted klassifitseerida CN-koodi 1905 90 90 alla või vastupidi. Seega tuleb CN-koodi 1905 90 60 teksti muuta, et kehtestada selge kriteerium kahe tooterühma eristamiseks. Sahharoosi, invertsuhkru või isoglükoosi sisaldus massiprotsentides on objektiivsem kriteerium ja seda on seetõttu palju lihtsam laboratoorse analüüsi jaoks kasutada.
            
         
               (4)
            
            
               Kuna kombineeritud nomenklatuur on ka statistiline nomenklatuur, on kõnealuste CN-koodide kohaldamisala muutmisega samal ajal vaja muuta ka nende CN-koodide seitsmendat ja kaheksandat numbrit, et pärast muutmist oleks võimalik statistilisi andmeid nõuetekohaselt käidelda.
            
         
               (5)
            
            
               Võttes arvesse seda, et kooskõlas määruse (EMÜ) nr 2658/87 artikliga 12 tuleb kõnealuse määruse I lisa alates 1. jaanuarist 2018 asendada, tuleks kõnealuseid uusi CN-koode kohaldada alles alates 1. jaanuarist 2018.
            
         
               (6)
            
            
               Seepärast tuleks määrust (EMÜ) nr 2658/87 vastavalt muuta.
            
         
               (7)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2658/87 I lisas sätestatud kombineeritud nomenklatuuri teise osa gruppi 19 muudetakse järgmiselt:
   
               a)
            
            
               CN-koodide read 1905 90 60 ja 1905 90 90 jäetakse välja;
            
         
               b)
            
            
               lisatakse järgmised read:
               
                           „1905 90 70 
                        
                        
                           sisaldavad vähemalt 5 % massist sahharoosi, invertsuhkrut või isoglükoosi:
                        
                        
                           9 + EA MAX
                           24,2 + AD S/Z (2)
                           
                        
                        
                           —
                        
                     
                           1905 90 80 
                        
                        
                           muud
                        
                        
                           9 + EA MAX
                           20,7 + AD F/M (2)
                           
                        
                        
                           —
                        
                     
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2018.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. aprill 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT L 256, 7.9.1987, lk 1.
   
      (2)  Vt 1. lisa.“